આ પ્રસંગે ગુજરાત રાજયના નાગરિક પુરવઠા મંત્રી જયેશભાઈ રાદડીયાએ પ્રાસંગિક ઉદબોધન આપતા જણાવ્યું હતું કે, દીકરાનું ઘર વર્ષોથી સંતાનોથી દુ:ભાવેલા અને તરછોડાયેલા વડીલ માવતરોની સગા દીકરા-દીકરીઓથી પણ વિશેષ સેવા અને જાળવણી માન-સન્માનભેર કરે છે અને વહાલુડીના વિવાહના આ પ્રસંગેથી કુદરતગી દુભાયેલ અન્યાય થયેલ દીકરીઓના જીવન પર્યંત માતા-પિતા, ભાઈ-બહેન કે પરીવાર બનવાની જવાબદારી સ્વૈચ્છાએ સ્વિકારી સમાજ જીવન માટે ઉમદા અનુકરણીય ઉદાહરણ પુરુ પાડયું છે કે દરેક સમાજ જીવન સુખી સાધન સંપન્ન પરીવાર જો આવી દીકરીઓની જવાબદારી સ્વીકારી લે તો કોઈપણ દીકરીઓને પોતાનું વેવિશાળ નકકી કરતી વખતે કે સાસરે વળાવતી વખતે તેના ભવિષ્યની લેશમાત્ર ચિંતા જ નહીં રહે.